L 311/66 Jurnalul Oficial al Uniunii Europene 31.10.2014 DECIZIA DE PUNERE ÎN APLICARE A COMISIEI din 30 octombrie 2014 privind echivalența dintre cadrul de reglementare din Australia pentru contrapărțile centrale și cerințele din Regulamentul (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale şși registrele centrale de tranzacții (2014/755|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale şi registrele centrale de tranzacții (!), în special arti- colul 25 alineatul (6), întrucât: (1) Procedura de recunoaştere a contrapărților centrale (CPC) stabilite în țări terțe prevăzută la articolul 25 din Regu- lamentul (UE) nr. 648/2012 este menită să permită CPC stabilite şi autorizate în țări terțe ale căror standarde de reglementare sunt echivalente cu cele prevăzute în respectivul regulament să presteze servicii de compensare unor membri compensatori sau locuri de tranzacționare stabiliți în Uniune. Această procedură de recunoaştere şi decizia privind echivalenţa prevăzută la articolul menționat contribuie astfel la realizarea obiectivului general al Regulamentului (UE) nr. 648/2012, acela de a reduce riscul sistemic prin extinderea utilizării unor CPC sigure și solide pentru a compensa contractele derivate extrabursiere (over-the-counter, OTC), inclusiv atunci când aceste CPC sunt stabilite și autorizate într-o țară terţă. (2) Pentru ca regimul juridic al unei ţări terţe să fie considerat echivalent cu regimul juridic al Uniunii în ceea ce priveşte CPC, rezultatele substanțiale ale dispozițiilor juridice și mecanismelor de supraveghere aplicabile ar trebui să fie echivalente cu cerințele Uniunii în ceea ce priveşte obiectivele de reglementare pe care acestea le ating. Prin urmare, scopul acestei evaluări a echivalenței este acela de a verifica dacă dispozițiile juridice şi mecanismele de supraveghere din Australia asigură că CPC stabilite și autorizate în această țară nu expun membrii compensatori şi locurile de tranzacționare stabiliți în Uniune unui nivel de risc mai mare decât cel la care aceştia ar putea fi expuşi de către CPC autorizate în Uniune și, în consecință, nu generează niveluri inacceptabile de riscuri sistemice în Uniune. (3) La 1 septembrie 2013, Comisia a primit avizul tehnic al Autorităţii Europene pentru Valori Mobiliare și Pieţe (ESMA) privind dispozițiile juridice și mecanismele de supraveghere aplicabile CPC autorizate în Australia. Avizul tehnic concluzionează că toate dispozițiile din titlul IV din Regulamentul (UE) nr. 648/2012 sunt reproduse prin cerințe legale obligatorii corespunzătoare care sunt aplicabile, la nivel jurisdicțional, CPC autorizate în Australia. (4) În conformitate cu articolul 25 alineatul (6) din Regulamentul (UE) nr. 648/2012, trei condiții trebuie să fie înde- plinite pentru a stabili faptul că dispozițiile juridice și mecanismele de supraveghere ale unei țări terţe cu privire la CPC autorizate de aceasta sunt echivalente cu cele prevăzute în regulamentul respectiv. (5)  Conform primei condiții, CPC autorizate într-o țară terță trebuie să respecte cerințe legale obligatorii echivalente cu cerințele stabilite în titlul IV din Regulamentul (UE) nr. 648/2012. (6)  Cerinţele legale obligatorii din Australia pentru CPC autorizate în această țară constau în Legea privind societățile comerciale din 2001 („Legea privind societățile comerciale”) care, împreună cu reglementările privind societățile comerciale din 2001 („reglementările privind societățile comerciale”), instituie cadrul juridic pentru sistemele de compensare şi decontare. Partea 7.3 din Legea privind societățile comerciale prevede că, înainte de acordarea unei licenţe pentru desfăşurarea activităților de compensare sau decontare, ministrul trebuie să se asigure, printre altele, că CPC vizată dispune de norme şi proceduri de operare corespunzătoare care sunt conforme cu actele cu putere de lege aplicabile, pentru a garanta, în măsura în care este acest lucru este rezonabil din punct de vedere practic, că riscul sistemic este redus și că CPC este gestionată în mod echitabil și eficace. CPC trebuie să dispună, de asemenea, de mecanisme adecvate pentru gestionarea conflictelor de interese și pentru asigurarea respectării normelor şi procedurilor sale interne. Comisia australiană pentru valori mobiliare şi investiții (Australian Securities and Investments Commission, ASIC) şi Banca de Rezerve a Australiei (Reserve Bank of Australia, RBA) oferă consiliere ministrului în ceea ce priveşte acordarea de licențe pentru sistemele de compensare şi decontare şi modificările normelor și procedurilor interne şi au responsabilitatea de a evalua modul în care CPC respectă obligațiile care le revin în temeiul Legii privind societățile comerciale, ASIC având în plus responsabilitatea de a asigura respectarea acestor obligații. () JOL201,27.7.2012,p. 1.